Zrinko Ogresta

Zrinko Ogresta (rođen 5. oktobra 1958) hrvatski je filmski režiser, profesor filmske režije na zagrebačkoj Akademiji dramske umjetnosti te član Evropske filmske akademije sa sjedištem u Berlinu.

Ogresta je autor cjelovečernjih igranih filmova prikazivanih i nagrađivanih na uglednim svjetskim festivalima (Venecija, Karlovy Vary, London, Montpellier, Haifa, Denver, Milano).

 Filmsko stvaralaštvo 
Kada je diplomirao režiju, Ogresta je prvo radio kao asistent režisera, objavljivao tekstove o filmu u zemlji i inostranstvu te režirao zapažene kratke i TV-filmove, poput Zabranjene igračke i Dueta za jednu noć.

Njegov prvi dugometražni igrani film bio je Krhotine – kronika jednog nestajanja (1991), politička drama s kojom je osvojio nagrade kritičara Oktavijan i Zlatnu arenu za scenarij zajedno s Ladom Kaštelan. Nakon toga režirao je drame s izrazitim socijalnim elementima: siromaštvom, ratom, društvenim devijacijama prouzrokovanim ratom. Filmovi koji najbolje govore o ovim elementima su Isprani za koji je nagrađen Zlatnom arenom za najbolji film i režiju i Crvena prašina, za koji je dobio Zlatnu arenu za režiju i scenarij (1999).

Najviše sarađuje sa snimateljem D. Geclom i glumcem Ivom Gregurevićem.
Ostali važniji filmovi: Leo i Brigita (1989; kratki televizijski), Doli – krhotine moga odrastanja (1992; dokumentarni film), Tu (2003; Velika zlatna arena).

 Reference 

 Vanjski linkovi 


Kategorija:Rođeni 1958.
Kategorija:Živi ljudi
Kategorija:Biografije, Virovitica
Kategorija:Hrvatski režiseri